'د ناټو د قواو په بمباریو کی د ملکی خلکو وژل کېدلو د کرزي محبوبیت ته صدمه رسولې ده'
خبری اژانسونه او مطبوعات وایی  د ناټو د قواو په بمباریو کی  دملکی خلکو وژل کېدلو د جمهور ریس حامد کرزي محبوبیت ته صدمه رسولې ده.
پهدې لړ کی د انډواېشین خبری اژانس واییسره له هغه چی په افغانستان کی د بین المللی امنیت د مرستی د قوې اتیا زره عسکرپراته دي، د طالبانو حملې ورځ په ورځ زوراخلی او خلک د دغو جنگونو او بې امنیتیو پړه د کرزي پر حکومت اچوی. پنځوس کلن میسی امیری چی خپل ټول ژوند یې په کابل کی تېرکړی دی د انډوایشین خبری اژانس ته وویل له هغه وخته راهیسی چی کرزی جمهور ریس سویدی د افغانستان د خلکو په باره کی یې هیڅ فکر نه دی کړی او ټول وخت یې د خپلوخارجی بادارانو په خوشالولو تېر کړی دی. د برقی سامانونو دغه خرڅونکي، د اینایشینخبری اژانس ته وویل، ما د پاچاهی دوران لیدلی دی، ما د روسانو تر حمایې لانديواکداران لیدلي دي، ما دمجاهدینو حکومتلیدلی دی، ما طالبان لیدلي دي، مگر دا تر ټولو کمزوری مشر دی. خبری اژانس وایی د کابل خلک یوازي د ټروریسټانو څخه نهبېرېږی، بلکه د ملگروملتونو، ناټو او د ایساف د قواو د محافظینو څخه هم شپه او ورځپه وېره کي وي. د بانکونو مخي ته، د خارجی سفارتونو او د ملگروملتونو د دفترونومخی ته، د شخصی ودانیو او روغتونونو مخی ته محافظین ولاړ دي او گوتي یې د توپکونوپر ماشو ایښی وي. ښوونکی سلیمانجلال الدین وایی په افغانستان کی دونه غیر محبوب مشر هیڅ وخت قدرت ته نه دیرسېدلی. هغه په دې تېرو پنځو کالو کی چا په سترگو نه دی لیدلی. پر ده باندی شپه اوورځ په خپل قصر کی پیرې ولاړي وی. دی څرنگه خپل هیواد ته خدمت کولای سی. پروفیسر همدان پژواک، د اینډو اېشین خبری اژانس ته وویل، دیفکر کوی چی متحده ایالاتو او نورو بین المللی قوتونو پر کرزي باندی اعتماد له لاسهورکړی دی. دی ډېر ژر خپل دوستان بایلي او زه یقین لرم چی د جمهور ریس بوش له تللوسره به کرزی پر میدان پاته سي او هیڅ ملگری به نه لری، او د متحده ایالاتو نویحکومت به یې لیری کړي. د انډواېشین خبریاژانس وایی د کابل ښار چی په داخلی جنگونو کی وران سوی وو، بیرته پر پښو درېږی خو سړییوې خواته گوری چی د عصری ودانیو او لوکسو هوټلونو پر شاوخوا باندی د کال ماډلښایسته موټرونه ولاړ دي، خو د باغ بابر په سیمه کی خلک اوس هم خپلو کورونو ته او بهد خرو پر شا رسوی. نجیب احمد زي، د اینډو اېشین خبری اژانس ته وویل "نه دمجاهدینو، نه د طالبانو او نه دکرزيحکومت خلکو ته کار کړی دی. موږ نه اوبه لرو، نه برېښنا لرو او په ډېرو سختو شرایطوکی ژوند کوو، موږ داسی حکومت ته ضرورت لرو چی د خلکو غم وخوری." خو د اینډو اېشین خبری اژانس وایی چی د کابل ښځی اوس هم د ښاغلي کرزي د حکومت ملاتړکوی او وایی چی دوی فکر کوي د کرزي حکومتباید دوام وکړي څو طالبان له کابله لیری وساتی، ځکه چی د طالبانو په زمانه کی موږډېر بد حال درلودی.